Boligbyggelaget Tobb

Boligbyggelaget TOBB, er et boligbyggelag med hovedkontor i Trondheim. TOBB ble startet 14. desember 1945 og opererer i hele Trøndelag. Det var blant annet fagorganisasjoner som bidro til etableringen av TOBB i 1945. De første boligene stod klare i 1948 på Rosenborg.

TOBB endret navn i 2015 fra Trondheim og Omegn Boligbyggelag, til Boligbyggelaget TOBB.

I 2009 fusjonerte Skaun Boligbyggelag med TOBB, og i 2010 gjorde Melhus Boligbyggelag det samme. I 2015 fusjonerte TOBB med Namsos Boligbyggelag.

Boligbyggelaget har vel 68 000 medlemmer og forvalter ca 31 000 boliger i ca 910 borettslag, sameier og andre selskap.

TOBB bygde og ferdigstilte 569 boliger i 2015.

Boligbyggelaget TOBB er en del av Norske Boligbyggelags Landsforbund (NBBL).

Den sentrale medlemsfordelen er forkjøpsretten medlemmene har på boligene som TOBB forvalter som innbefatter cirka 150 boligselskap fordelt i Trøndelag med hovedvekt på Trondheim. TOBB er også tilknyttet et utvidet samaribeid med Usbl (østlandet), Bate i Stavanger, BOB og Vestbo i Bergen, Nobl i Bodø og BONORD i Tromsø.

Referanser

Eksterne lenker 
 Boligbyggelaget TOBB

Boligbyggelag og borettslag i Trondheim
Næringsliv i Skaun
Næringsliv i Melhus
Etableringer i 1945